UBERA ARANZETA (EH Bildu, 2016-03-04):
Iruditzen zait eztabaidetan lasaiago ere erantzun genezakeela eta eztabaida patxadatsuagoak izan genitzakeela. Iritzi diferenteak izatea egokia, ona da.
Ez didazu erantzun, baina zure erantzunetik ulertzen dut abian daudela kudeaketa klinikorako unitate hauek eta, behingoagatik, poztekoa da jakitea zein den Osasun Sailaren jarrera.
Bestetik, gure eskubidea da, talde parlamentario guztien eskubidea da egoki ikusten dugunean nahi ditugun ekimenak eta proposamenak ekartzea. Hori da Parlamentu honen funtzioa. Nahiz eta etengabe ekimen horiek aurrera eramateko eta ekimen horiek eztabaidatzeko, Gobernua sostengatzen duen taldeak oztopoak jartzen dituen eta atzera botatzen dituen, Legebiltzar honen xedearen kontra.
Bestetik, eta hainbatetan ere, eta askotan, errespetu faltan jauziaz, bai talde parlamentario honekiko, eta bai Parlamentu honekiko.
Lehenengo txandan esan dudan bezala, gu talde multidiziplinarrekin ados gaude. Egokiak iruditzen zaizkigu. Baina benetan multidiziplinarrak direnean, benetan eztabaida hori eta erabaki horiek guztien artean hartzen direnean, eta benetan zintzotasun bat dagoenean eta ez denean kontrol publikoa lausotzeko.
Eta ikusten ari garena da, hemen, martxan eta abian jarri diren funtzionamenduak direla kontrol publikoa saihesteko. Eta gure lana da kontrol publiko hori ezartzea, zeren hemen guztion diruarekin gestionatzen delako Osakidetza eta sistema publikoa. Eta diru horren erabilera egokia egitea behar beharrezkoa da. Beharrezkoa da, baita ere, herritarrei kalitatezko zerbitzua eskaintzeko, hori delako gure helburua.
Aipatu duzu kudeaketa eredu horrek egiten duena da hurbildu kudeaketa klinikoa eta funtzionamendurako gestioa. Guk esango genuke kontrakoa egiten duela. Kontrakoa egiten duela. Baina, gainera, zein irizpiderekin jarri dituzu abian? Hori da ez duzuena argitzen.
Eta badakigu, badakigu profesionalek beraien soldatak dituztela. Baina ikusten ari gara hemen, beraien betebeharrak betetzeko, ordain gainsariak jartzen direla. Eta hori zerbitzuaren kalitatearen kontra doa. Hori ez da diru publikoa behar den bezala kudeatzea eta eraginkortasunez jokatzea. Eta hori ez da autonomia eta hori ez da, benetan, osasun sistema publiko baten funtzionamendu egokia.
Hemen, behin eta berriz, ez dagoenean erantzunik, demagogia egiten dugula esaten duzue. Orain demagogia bakarra zuek egiten duzue. Zuek, beti pertsonak helburu lelo horren azpian. Bitartean, bitartean, ari zaretenean funtzionamendu eredu konkretu bat zabaltzen, pribatizazioa areagotzeko, herritarrekiko arreta urruntzeko eta, ikusten ari garena, horrek kalitatean eragin zuzena daukala.
Ikustea besterik ez! Ikustea besterik ez, antolaketa multidiziplinar horiek, talde multidiziplinar horiek abian jarri diren tokietan, profesional guztiz profil ezberdinetakoekin, zer gertatu den. Joan gaitezke, berriki, Debabarrenean zer gertatu den, ikusi dugu zer egiten den.
Orduan, zein da benetan helburua? Zein da benetan helburua? Eta guk ez dugu inondik inora ukatzen profesional guztien zintzotasunez. Guretzat medikua izan, erizaina izan, zeladorea izan, guztiak, guztiak merezi dute errespetua, guztiak. Eta gure lana izan beharko litzateke ahalik eta baliabide egokienak jartzea; bat, beraiek bere lana egin dezaten eta beraiek erabakiak ahalik eta baldintza egokienetan har dezaten, beti ere kontrol publikoarekin, kontrol publikoarekin, ari garelako guztiona den diruarekin jokatzen eta ezin dena izan da, jefea izan Osakidetzan, jefea izan esparru publikoa, jefea izan esparru pribatuan eta gainera, adibidez, nik maneiatu itxaroten zerrendan.
Eta nola, Osakidetzan itxarote zerrenda luzea den, bidali zuk lana egiten duzu esparru pribatura edo eta atzealdeko txandetan (...) gain sariekin burutu...